Дзяржаўная ўстанова адукацыі “Гімназія № 51 г.Гомеля”

К А Н С П Е К Т

урока па вучэбным прадмеце

“Беларуская мова”

у 2 класе

Складальнік:

настаўнік вышэйшай катэгорыі

Алена Уладзіміраўна Сакоўская

Тэма. **Перанос слоў**

**Мэта:** авалоданне правіламі пераносу слоў

**Задачы:**

* пазнаёміць з правіламі пераносу слоў;
* фарміраваць уменне дзяліць словы для пераносу;
* садзейнічаць развіццю арфаграфічнай пільнасці, вуснага і пісьмовага маўлення вучняў.

**Ход урока:**

**І. Арганізацыйны этап. Псіхалагічны настрой.**

Весела гучыць званок.

Яго голас вам знаёмы.

Запрашаю на ўрок

Беларускай мовы!

Чалавеку патрэбна не слава,  
а людская ўвага і ласка,  
і сардэчнае шчырае слова,  
і вясёлая добрая казка.  
Чалавеку патрэбна ўсмешка  
незнаёмых вачэй і знаёмых.

– Падарыце сваю ўсмешку. Жадаю вам плённай працы! Сядайце, калі ласка.

**IІ. Актуалізацыя ведаў. Аб’яўленне тэмы і задач ўрока**

- А цяпер адкрываем пасяджэнне юных навукоўцаў.

- Назавіце дату. Запішыце.

*9 снежня*

*Класная работа*

-Давайце ўспомнім, якую тэму мы пачалі вывучаць на папярэднім ўроку? **(Перанос слоў)**

**-** Ці закончылі мы яе вывучэнне? Якія задачы мы паставім перад сабой? (Дапоўніць сказы: **Успомніць… Даведацца…)**

* Да якіх вывадаў прыйшлі на папярэднім уроку? Зробім кластар (невялікую схему).

ПЕРАНОС

СЛОЎ

СЛОВЫ

ПЕРАНОСЯЦЦА 1 СКЛАД НЕ ПЕРАНОСЯЦЦА

ПА СКЛАДАХ

**> 1**

1 ЛІТАРУ НЕЛЬГА

ПАКІДАЦЬ

НА РАДКУ ЦІ Ь Й Ў ?

ПЕРАНОСІЦЬ НА

НОВЫ РАДОК НЕ АДДЗЛЯЮЦЦА АД

ПАПЯРЭДНЯЙ ЛІТАРЫ

* Прывядзём прыклады да гэтых выпадкаў. Я прачытаю загадкі, вы знойдзеце адгадкі (словы прымацаваны на дошцы).

1. 3 неба ўпаў — усю зямлю, як абрусам, заслаў. (Снег.)
2. Пяць братоў у адну ноч радзіліся, а ростам не роўныя. (Паль-цы.)
3. Сівенькая, маленькая, а ўвесь свет абшывае. (Ігол-ка.)
4. Хапаткія ў мяне крылы,

Хвосцік востры, нібы вілы,

3 гліны я гняздо ляплю,

Мошак на ляту лаўлю. (Лас-таў-ка.)

1. Стаіць бочачка, ні дна, ні вочачка. (Яй-ка.)

**III. Хвілінка чыстапісання.**

* Засталося яшчэ адно слова. Прачытайце яго. (**Студзень**). Што яно абазначае? Якая асаблівасць вымаўлення?
* Як гэты гук абазначаецца на пісьме? Які яшчэ гук абазначаецца дзвюма літарамі?

*джа джу джы дзі дзе*

-Якія яшччэ назвы месяцаў зімы на беларускай мове вы ведаеце? Запішам

*Снежань, студзень, люты.*

**IV. Знаёмства з новым матэрыялам.**

**1. Назіранне за моўнай з’явай.**

-Зверху лічбай напішам колькаць скаладоў у гэтых словах? Назавіце гукі ў словах. Разделім гэтыя словы для пераносу. (Рэзаць нажніцамі)

-Скажыце, а ці можам мы перанесці **СТУД-ЗЕНЬ**? Чаму? А что мы ведаем пра спалучэне літар дз, дж?(яны абазначаюць адзін гук) А ці мы можам раздзяліць ідзін гук? Зрабіце вывад. Як пераносіцца спалучэнне літар дз, дж?

**2. Работа над правілам на** с. 83

- Праверым, ці так мы зрабілі. Дапоўнім наш кластар. **(дз, дж, сту-дзень)**

**V. Замацаванне ведаў, адпрацоўка ўменяў і навыкаў.**

**1. Гульня “Знайдзі словы”** Работа **ў парах** па **картках**.

У якім радку словы для пераносу падзелены правільна, запішыце іх. **Звяртаемся да кластара**

1) Дзе-нь, а-дзе-жа, дожд-жык;

2) Ня-дзе-ля, дож-джык, мядз-ведзь;

3) Дз-ве-ры, дзя-ў-чын-ка, сад-жа-нец.

* **Фізкультмінутка**

**2. Работа па падручніку**

* Даведаемся, навошта снег зімой? Выканаем практыкаванне 163. Чытаем заданне. Чытаем тэкст. Заданне. Выконваем практыкаванне каля дошкі.

**3. Работа ў групах**

З прапанаваных слоў складзіце прыказкі. Прывядзіце рускі варыянт гэтых прыказак. Чаму яны вучыць? Запішыце прыказкі, падзяляючы словы для пераносу.

***Паспех – людзям на смех.*** (Поспешишь – людей насмешишь) Гаворыцца як парада дзейнічаць не спяшаючыся, каб не памыліцца і не выклікаць насмешак.

***Цесна сядзець, ды добра глядзець.*** (В тесноте, да не в обиде)

**4. Самастойная работа.**

Дзеці выконваюць заданні на картках. Cамаправерка. (1-б; 2- а,б,г; 3- б,г)

1. **Адзнач правільны адказ.**

а) Адну літару можна пераносіць на другі радок;

б) Адна літара не пераносіцца на другі радок.

2. **Адзнач словы, якія правільна падзелены для пераносу.**

а) дзянь-кі б) дрэў-ца

в) за-йцы г) ва-дзіца

3. **Адзнач словы, якія можна пераносіць.**

а) акунь б) карась

в) карп г) шчупакі

**VI. Абагульненне матэрыялу.**

- Давайце вернемся да наша кластару, які мы з вамі зрабілі ў пачатку ўрока, і запомнім яго.

-Як трэбы дзяліць словы для пераносу?

-Якія правілы неабходна выконваць?

-Якое правіла пераносу мы вывучылі сёння?

Вось такі кластар, дапаможа вам лепш запомніць правілы пераносу.

**VII. Дамашняе заданне. Яго інструктаж.**

**VIII. Падвядзенне вынікаў урока. Рэфлексія**

-Пасяджэнне юных навукоўцаў падыходзіць да канца. Якія задачы мы ставілі? Прадоўжыце сказы:

**Успомнілі…**

**Даведаліся…**

**Самым цяжкім на ўроку было …**

**Самым цікавым на ўроку было …**

- Дзе можна прымяніць новыя веды?

- А зараз ацаніце сваю работу. Падкрэсліце неабходнае.

+! разумею і магу дапамагчы другому

+ разумею

? прашу дапамогі

- не разумею

*Зараз скончыцца ўрок.*

*Пакладзі хутчэй дружок,*

*На стале ўсё хутка, лоўка-*

*Кнігу, сшытак і алоўкі....*